
V 1 X Pontificatum auspicatus es , Beatis« 
sime Pater , quum tot ac tanta virtutis , 
sapientiaeque christianae documenta prae* 
buisti, ut, quam de Te conciveras apud 
homines , expectationem non aequaveris 
modo , sed longo etiam intervallo supera- 
veris. Etenim, compositis publicarum re- 
rum rationibus atque ordinatis , populos 

sublevasti : Domus Pontificiae sumtus pro- 
pe eum intra modum, quem dignitas Pon- 
tificis pati posse videbatur , coercuisti : 
custodiae Corporis, domusque Tuae ut ordo 
quidam esset ac modus , statuisti : auxisti 
Sanctorum cultum , aediumque sacrarum 
nitorem: pauperes alios aere alieno pressos, 
pecunia ex aerario creditoribus persoluta, 
ut ad nota opificia redirent, e vinculis libe- 
rasti, alios, quibus ad vitam alendam cor- 
poris debilitas viam omnem occluserat, ad 
mensam , cui Tu adesses ac ministrares , 
adhiberi voluisti. Quae profecto, Idemque 
genus non pauca clarissimo sunt argumento. 
Te non ad perversam sacculi opinionem, 
verum ad illorum Pontificum, qui sese, Dei- 
que Ecclesiam celebrarunt, exemplum, ge- 
sturum fore Pontificatum, Magnique illius 
Leonis , Gregoriique vestigia persequutu- 
rum. Neque porro illud sine insigni laude 
praedicandum est , quod demissa Pontifi- 
cis maiestate, in rem praesentem sine ullo 
fere comitatu venire, atque improvisus Pan- 

perum Hospitium invisere, atque omnia 
singillatim exquirere, omnia oculis lustrare, 
omnia manibus contrectare non sis dedir 
gnatus, quo maiori diligentia suo quisque 
munere fungeretur. Atque eadem cura dein- 
ceps Publica Vrb is istius amplissimae Opera, 
summa Decessorum Tuorum providentia in- 
stituta obiturus eras, nisi ardens animi Tui 
studium gravissima repressisset valetudo, 
et ne tantae utilitatis propositum urgeres, 
intercessisset. Haec quidem certe quum 
per se illustria sint in Summo Pastore , 
atque praeclara j tum vero mirum quan- 
tum Eicclesiae universae profutura sunt. In 
Te enim , Beatissime Pater, tamquam in 
exemplari nobilissimo defigere oculos pot- 
erunt omnes Ecclesiarum Praepositi , at- 
que agnoscere in Crucis humilitate, perr 
petuaque animarum sibi a Christo Jesu 
creditarum cura Praesulum gloriam unice 
positam esse. Verum hae Pontificatus Tui 
laudes eximiae ad omnes virtutum Tuarum 
admiratores pertinent : quae vero privatim 

ad nos spectant, nequimus, Pater Beatissi- 
me, sine ingrati quodam animi crimine prae- 
terire silentio. Quarto fere abhinc mense 
Sanctissimi Decessoris Tui Litterae nobis 
denunciatae sunt , quae iubebant Canoni- 
cos ornamenta pontificalia, cacrcmoniasque 
ad Decreti, quod iis adiunctum erat, Sa- 
crae Rituum Congregationis praescriptum 
exigere of)ortere. Quod si Capitulo alicui 
maiora-, quam eo decreto praescriberen- 
tur , Sedis Apostolicae indulgentia permi- 
sisset; Canonici ipsam Congregationem adi- 
rent , quae rem cognosceret , ac indica- 
ret. Dicto , uti par erat , audientes mo- 
numenta in Capituli Archivo adservata , 
quae Romam perferrentur, conquirere stu- 
debamus. Dum autem id satageremus; ecce 
prohibemur, ne pontificalia, usque eo dum 
caussa disceptaretur, usurparemus. Grave 
admodum id, ac molestum omnibus visum 
est. Nam si huiusmodi interdicto obseque- 
remur; hominum vituperationem effugere 
minime poteramus, qui nos iustissime repre- 

henderent, quod antequam caussam dicere- 
mus, perantiquam deseruissemus possessio- 
nem nullo unquam tempore interruptam. 
Quare id consilii cepimus, ut a celebritatibus 
peragendis abstineremus, ne de iure nostro 
decedere sponte videremur. Nulla autem 
mora interposita. Collega noster. Canonico- 
rum rogatu, Romam profectus est, qui Ca- 
pituli nomine commune negotium gereret. 
At tantum non ea res accidit ad aures San- 
ctitatis Tuaej statlm Rescripto Pontificio 
edixisti , Capitulum , interea dum ca lis 
di indicaretur, de iuris sui possessione dcilci 
non debere. Quod sane et aequitatis et 
benignitatis erga nos Tuae non leve exstitit 
argumentum. Qnid vero quod, licet ingenti 
gravissimorum negotiorum mole premere- 
ris , neque adhuc satis firma valetudine 
utereris } tamen eiusmodi controversiam co- 
gnitionis Tuae esse voluisti? Id profecto 
nonnisi a Parente filiorum amantissimo pro- 
ficisci potuit. Postquam autem singula suis 
quaeque ponderibus per Te Ipse perpendi- 

st i: postquam cuncta pro Canonicis facere 
Tua prudentia perspexistij continuo Litteras 
Capitulo sane quam honorificas exarari man- 
dasti, per quas omnia honoris insignia, qui- 
bus a Sanctissimis Pontificibus Pio V, et 
Benedicto Xlll ornatum Capitulum fuerat, 
comprobasti, et summa auctoritate Tua con- 
firmasti. Neque id solum: sanxisti, ne cui- 
quam liceret, quaecumque eius esset digni- 
tas, aliter atque scriptae essent. Litteras 
Tuas interpretari. Adhaec, si quis secus, 
quae a Te constituta sunt, interpretaretur 
sciens vel insciens, secusque iudicaret; inane 
eius fore atque irritum iudicium decrevisti. 
Qua in re Tuam ne in nos beneficentiam, 
an caelestem sapientiam admirabimur? Tibi 
certe antiquiori curae non erat Canonico- 
rum honor, quam PCcclesiarum, quibus vi- 
caria Jesu Christi potestate advigilare, et 
moderari debes, utilitas. Probe enim noras, 
ubi pax et caritas illa a Christo Domino 
Apostolis, atque ab Apostolis Pastoribus, et 
Christianis universis tantopere commendata 

radices egerit j quam multa in rem eccle- 
siasticam emolumenta pullulent, et cfllore- 
scant. Quae profecto ad nihilum omnia sunt 
recasura, sicubi dulcissimum illud caritatis 
et pacis laxetur vinculum, vel abrumpatur. 
Huc animum advertisti in illa prolixae vo- 
luntatis Tuae significatione , Pontifex San- 
ctissime, qui in omni vita nihil habes potiori 
curae, quam Ecclesiae bono inservire. Ve- 
rum, ut ea fuerit sapicntissimi consilii Tui 
ratioj nihil tamen caussae est, cur nos Tibi 
obstrictissimi esse non debeamus. Atque in- 
genue fatemur. Beatissime Pater, quum gra- 
tias Tibi agere maxime gestiremus, oratio- 
nem, quantum animo contenderimus, inve- 
nire non |X)tuisse, quae beneficii Tui magni- 
tudini pro dignitate responderet. Dubi- 
tandum tamen non est , quin tantae mu- 
nificentiae gratia, quamdiu Capitulum Nea- 
politanum stabit , tamdiu perduratura sit 
ad hominum memoriam sempiternam. Nos 
vero , quemadmodum tristissimo valetudi- 
nis Tuae nuntio perculsi ac prope exani- 

mali ad Deum Optimum Maximum confu- 
gimus , Eiusque opem incenso animorum 
studio imploravimus , ut Te e praesenti 
periculo ereptum Ecclesiae suae sanum et 
valentem restitueret ; ita in posterum nul- 
lum diem abire sinemus, quominus Eidem 
omnium bonorum Datori enixas preces pro 
Tua incolumitate , et felicitate ad fidei 
Christianae decus , et incrementum adhi- 
beamus. Interea Beatitudini Tuae advoluti 
pedes sanctissimos deosculamur j Teque , 
uti nos filios obsequentissimos benedictio- 
ne Apostolica impertiaris , etiam atque 
etiam obsecramus. 


Neapoli pridie Kal. Februarias An. cioiacccxxiv. 

